સંગોષ્ઠિમાં વિષય પ્રસ્તુતિ કરનારા વિદ્વાનોની પ્રશંસા કરતાં ભાગવતજીએ કહ્યું હતું કે, અહીં જે વિદ્વાન વક્તાઓએ વિચારો પ્રસ્તુત કર્યા તે માત્ર બુદ્ધિગમ્ય જ હતાં તેવું નથી. તેમના એ વિચારો અંત:કરણમાંથી સ્ફૂરિત થયા છે. તેમણે ગહન અભ્યાસ કરીને જે તે વિષયો તૈયાર કર્યા છે. તેમના આ વિચારો માટે તેમને ઘણું સહન પણ કરવું પડ્યું છે. આમ છતાં અનેક વિષમતાઓને સહન કરીને પણ તેઓ તેમના વિચારો અંગે દ્રઢ રહ્યા છે. દેશમાં ચાલી રહેલા આ વૈચારિક સંઘર્ષમાં આપણે એકાકી બનીને નહીં પરંતુ સામૂહિક રીતે, સંગઠીત થઈને સંઘર્ષ કરવાનો છે. આ વક્તાઓ સામૂહિક રીતે આપણા વૈચારિક સંઘર્ષને આગળ ધપાવી રહ્યા છે.